CELEX: 32011D0446
Language: lt
Date: 1310342400000
Title: 2011/446/ES: 2011 m. liepos 11 d. Komisijos įgyvendinimo sprendimas dėl Sąjungos 2011 m. finansinio įnašo į 15 valstybių narių (Bulgarijos, Vokietijos, Estijos, Airijos, Prancūzijos, Italijos, Kipro, Latvijos, Lietuvos, Maltos, Lenkijos, Portugalijos, Rumunijos, Slovėnijos ir Suomijos) žuvininkystės sektoriaus duomenų rinkimo, tvarkymo ir naudojimo nacionalines programas (pranešta dokumentu Nr. C(2011) 4918)

22.7.2011   
            
            
               LT
            
            
               Europos Sąjungos oficialusis leidinys
            
            
               L 191/23
            
         KOMISIJOS ĮGYVENDINIMO SPRENDIMAS
   2011 m. liepos 11 d.
   dėl Sąjungos 2011 m. finansinio įnašo į 15 valstybių narių (Bulgarijos, Vokietijos, Estijos, Airijos, Prancūzijos, Italijos, Kipro, Latvijos, Lietuvos, Maltos, Lenkijos, Portugalijos, Rumunijos, Slovėnijos ir Suomijos) žuvininkystės sektoriaus duomenų rinkimo, tvarkymo ir naudojimo nacionalines programas
   (pranešta dokumentu Nr. C(2011) 4918)
   (Tekstas autentiškas tik bulgarų, vokiečių, estų, anglų, prancūzų, italų, graikų, latvių, lietuvių, maltiečių, lenkų, portugalų, rumunų, slovėnų, suomių ir švedų kalbomis)
   (2011/446/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo ir tvarkymo programų išlaidoms kompensuoti. Tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir 2008 m. liepos 14 d. Komisijos reglamentu (EB) Nr. 665/2008, kuriuo nustatomos išsamios Tarybos reglamento (EB) Nr. 199/2008 taikymo taisyklės (3).
               Bulgarija, Vokietija, Estija, Airija, Prancūzija, Italija, Kipras, Latvija, Lietuva, Malta, Lenkija, Portugalija, Rumunija, Slovėnija ir Suomija jau pateikė 2011–2013 m. nacionalines programas, kaip numatyta Reglamento (EB) Nr. 199/2008 4 straipsnio 4 ir 5 dalyse. Šios programos patvirtintos 2011 m., remiantis Reglamento (EB) Nr. 199/2008 6 straipsnio 3 dalimi.
               Tos valstybės narės, remdamosi 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006 įgyvendinimo taisyklės dėl valstybių narių išlaidų, patirtų renkant ir tvarkant pagrindinius žuvininkystės duomenis (4), 2 straipsniu, pateikė 2011–2013 m. laikotarpio metines biudžeto prognozes. Komisija, vadovaudamasi Reglamento (EB) Nr. 1078/2008 4 straipsniu, įvertino metines biudžeto prognozes, atsižvelgdama į patvirtintas nacionalines programas;
            
         
               (2)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metinę biudžeto prognozę ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi Reglamento (EB) Nr. 1078/2008 4 straipsnyje nurodyto metinių biudžeto prognozių vertinimo rezultatais.
               Reglamento (EB) Nr. 861/2006 24 straipsnio 3 dalies b punkte nustatyta, kad Komisijos sprendimu turi būti nustatyta finansinio įnašo norma. To reglamento 16 straipsnyje nustatyta, kad Sąjungos finansinės priemonės pagrindinių duomenų rinkimo srityje neturi viršyti 50 % valstybių narių išlaidų, patirtų vykdant žuvininkystės sektoriaus duomenų rinkimo, tvarkymo ir naudojimo programą;
            
         
               (3)
            
            
               šis sprendimas yra sprendimas dėl finansavimo, kaip apibrėžta 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 75 straipsnio 2 dalyje;
            
         
               (4)
            
            
               šiame sprendime nustatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede nustatytos didžiausios bendros Sąjungos finansinio įnašo sumos, skiriamos kiekvienai valstybei narei už žuvininkystės sektoriaus duomenų rinkimą, tvarkymą ir naudojimą 2011 m., ir Sąjungos finansinio įnašo norma.
   2 straipsnis
   Šis sprendimas skirtas Bulgarijos Respublikai, Vokietijos Federacinei Respublikai, Estijos Respublikai, Airijai, Prancūzijos Respublikai, Italijos Respublikai, Kipro Respublikai, Latvijos Respublikai, Lietuvos Respublikai, Maltos Respublikai, Lenkijos Respublikai, Portugalijos Respublikai, Rumunijai, Slovėnijos Respublikai ir Suomijos Respublikai.
   
      Priimta Briuselyje 2011 m. liepos 11 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 295, 2008 11 4, p. 24.
   
      (5)  OL L 248, 2002 9 16, p. 1.
   
      PRIEDAS
      
         2011–2013 m. NACIONALINĖS PROGRAMOS
      
      
         REIKALAVIMUS ATITINKANČIOS IŠLAIDOS IR DIDŽIAUSIAS SĄJUNGOS ĮNAŠAS 2011 m.
      
      
                  (EUR)
               
            
                  Valstybė narė
               
               
                  Reikalavimus atitinkančios išlaidos
               
               
                  Didžiausia Sąjungos įnašo suma
                  (50 % norma)
               
            
                  Bulgarija
               
               
                  366 500,00
               
               
                  183 250,00
               
            
                  Vokietija
               
               
                  6 615 835,00
               
               
                  3 307 917,50
               
            
                  Estija
               
               
                  626 997,00
               
               
                  313 498,50
               
            
                  Airija
               
               
                  5 831 252,00
               
               
                  2 915 626,00
               
            
                  Prancūzija
               
               
                  14 408 590,00
               
               
                  7 204 295,00
               
            
                  Italija
               
               
                  7 799 304,00
               
               
                  3 899 652,00
               
            
                  Kipras
               
               
                  489 211,00
               
               
                  244 605,50
               
            
                  Latvija
               
               
                  309 381,00
               
               
                  154 690,50
               
            
                  Lietuva
               
               
                  279 742,00
               
               
                  139 871,00
               
            
                  Malta
               
               
                  576 570,00
               
               
                  288 285,00
               
            
                  Lenkija
               
               
                  1 046 307,00
               
               
                  523 153,50
               
            
                  Portugalija
               
               
                  4 289 311,00
               
               
                  2 144 655,50
               
            
                  Rumunija
               
               
                  634 469,00
               
               
                  317 234,50
               
            
                  Slovėnija
               
               
                  207 349,00
               
               
                  103 674,50
               
            
                  Suomija
               
               
                  1 736 460,00
               
               
                  868 230,00
               
            
                  
                     IŠ VISO
                  
               
               
                  
                     45 217 278,00
                  
               
               
                  
                     22 608 639,00